ไฟแนนซ์ทูเดย์
โดย...ช.ชดา
7 ก.ค. 2558

โดย...ช.ชดา
...การอึมครึมของภาวะเศรษฐกิจ ทำให้นักธุรกิจอึดอัดไม่ใช่น้อย เพราะดูเหมือนรัฐบาลแน่นิ่งในเรื่องการแก้ไขปัญหาเศรษฐกิจไปเลย จะช่วยรากหญ้าหรือจะช่วยเอสเอ็มอี ก็ช่วยไม่สุดสักอย่าง ทำให้ภาพรวมเศรษฐกิจไม่มีอะไรดี มีแต่ข่าวร้ายรายวัน
...ได้สนทนากับ กรณ์ จาติกวณิช อดีต รมว.คลังโลก รองหัวหน้าพรรคประชาธิปัตย์ คุณกรณ์ฝากบอกนายกฯ บิ๊กตู่ ขวัญใจของ ช.ชดา ว่า เป็นห่วงการบริหารเศรษฐกิจของรัฐบาลที่ไม่มียุทธศาสตร์ชัดเจนว่าจะให้ประเทศไปทางไหนแน่ ในขณะที่ขีดความสามารถของประเทศลดลงเรื่อยๆ การไม่มีการวางนโยบายแก้ไขจะยิ่งทำให้ไทยเสียเปรียบทางการค้ามากยิ่งขึ้น
วงจรอุบาทว์ที่กรณ์ชวนนายกฯ คิดคือ ระบบอุปถัมภ์แทนที่จะน้อยลงกลับมากขึ้น ผ่านทางการเรียนหลักสูตรต่างๆ เช่น วปอ. วตท. และอื่นๆ อีกมากมาย ตอนนี้ทุกคนวิ่งหาคอนเนกชั่นที่ดีกว่า นักธุรกิจตะเกียกตะกายไปเรียนเพื่อจะได้รู้จักนายทหาร นายตำรวจ ข้าราชการ นักการเมือง ซึ่งเป็นระบบอุปถัมภ์เต็มตัว และควรเลิกเสียก่อนที่จะทำให้เกิดความเสียหายต่อประเทศชาติ
“ถ้าผมได้คุยกับท่านนายกฯ ผมจะเสนอให้ท่านปฎิรูป เลิกให้หมด” กรณ์ ระบุ
...เรื่องนี้ ช.ชดา เห็นด้วย เพราะเดี๋ยวนี้เห็นมีหลักสูตรต่างๆ เกิดขึ้นเกร่อไปหมด ใครจะดราม่าก็ว่ากันไป แต่เห็นชัดว่าเพื่อนร่วมรุ่น วปอ.ของนายกฯ ก็ได้ดิบได้ดีกันทั่วหน้า ล่าสุด สมชัย สัจจพงษ์ อธิบดีกรมศุลกากร ก็เตรียมขึ้นเป็นปลัดคลังเร็วๆ นี้